শিমলা ও কুলুতে হড়পা বানের তাণ্ডব! ক্ষতিগ্রস্থ একাধিক বাড়ি, স্তব্ধ যান চলাচল

ওয়েব ডেস্ক: ফের প্রকৃতির রুদ্র রোষের মুখে হিমাচল (Himachal Pradesh)। মেঘভাঙা বৃষ্টি (Cloudburst) ও হড়পা বানে লন্ডভণ্ড শিমলার রামপুর বুশহর। স্থানীয় সূত্রে খবর, শনিবার রামপুর বুশহরের বাশালে মেঘভাঙা বৃষ্টিতে এলাকা জুড়ে ব্যাপক ক্ষয়ক্ষতি হয়েছে। সবচেয়ে বেশি ক্ষতির মুখে পড়েছে বধাল এবং সারাহন পঞ্চায়েত এলাকা।

প্রবল বৃষ্টির দোসর হয়েছে হড়পা বান। যার জেরে নাথপার কাছে ৫ নম্বর জাতীয় সড়কের কিছু অংশ ধসে গিয়েছে। নিগুলসরীর কাছে বেশ কিছুটা অংশ ক্ষতিগ্রস্ত হয়েছে। ব্যাহত যান চলাচল। আপাতত শিমলার সঙ্গে রামপুর বুশহরের যোগাযোগ বিচ্ছিন্ন হয়েছে। ধসের কবলে পড়ে ৩টি জাতীয় সড়ক-সহ রাজ্যের ৮৪২টি রাস্তা বন্ধ হয়ে গিয়েছে। পাশাপাশি, মেঘভাঙা বৃষ্টিতে বিপর্যস্ত কুলু। হিড়বেতে হড়পা বানে একাধিক ঘরবাড়ি ক্ষতিগ্রস্থ হয়েছে। স্বস্তির এটাই যে এখনও হতাহতের খবর মেলেনি।

আরও পড়ুন: এয়ার ইন্ডিয়ার বিমানে ফের আতঙ্ক! আবার কী হল?

আজ রবিবার পর্যন্ত হিমাচলের একাধিক জায়গায় ভারী থেকে অতিভারীর পূর্বাভাস জারি করেছে মৌসম ভবন। তালিকায় রয়েছে উনা, চম্বা, কাঁড়া, কুলু এবং মন্ডী জেলা। তবে আজই বিদায় নিচ্ছে না দুর্যোগ। রাজ্যের কোনও কোনও জায়গায় আগামী ৫ সেপ্টেম্বর পর্যন্ত ভারী থেকে অতিভারী বৃষ্টির সতর্কতা জারি করা হয়েছে।

দেখুন অন্য খবর